Ja tõesti kui see kõik õpetatav on siis miks mitte Anu paljalt altarilaual. Paljude meelest oleks see pikantne mitte ebasünnis. Pikantne vast ongi mingi nishimaitse ju, mis peabki pisut ebasünnis olema. Eks ole tehtud ju jubedamaidki asju kirikuis. Ei ole aga tegu ainult õpetatava. On olnud pühaduse kogemus ja neid on palju olnud individuaalseid pühaduse kogemusi ja kirik on nad kokku  kogunud ja neist õpetuse ja liturgia meisterdanud. Kirik on inimeste kollektiivse jumalakogemuse eesents ütles vist Pelikan. Tänane inimene kes ei tea sellest mitte midagi seab aga selle ühiskogemuse ja pagasi küsimärgi alla ja näeb siin Eestis ehk tõesti kirikus vaid mingit tagurluse taimelava. Eesti inimene näeb Eesti kirikus. Mis on tõsi aga ainult osaliselt. Sest identiteedihoid mis kirikus aset leiab, tema sümbioosis rahvuslusega, tõesti püüab säilitada ja tagasi pöörduda traditsioonilise poole.